Mónegue

O **Prencipau de Mónegue** (en ligur monegasco *Múnegu*, en occitán *Mónegue*, , en francés y oficialment *Monaco*), ye o segundo estau mas chicot d'o mundo y o mas densament poblato. Tamién ye una ciudat. Ye localizato en Occitania sobre a Mar Mediterrania, en a Costa Azul, y forma un enclau que muga con o estau francés.

## Organización administrativa
:*Ta mas información se veiga l'articlo prencipal sobre *'Organización territorial de Mónegue**'

Mónegue ye o prencipau mas chicot d'Europa asinas como tamién o segundo estau independient mas chicot d'o mundo, por dezaga d'o Vaticano. O estau ye formato por una sola municipalidat (en francés *commune*). No bi ha distinción cheografica entre o estau y a Ciudat de Mónegue, manimenos as responsabilidaz d'o Gubierno (ran estatal) y as d'a Municipalidat (ran municipal) son diferents. D'alcuerdo a la constitución de 1911, o prencipau se subdividiría en tres municipalidaz:

* Mónegue (Ciudat de Mónegue), a ciudad viella en un tozal rocoso enamplando-se por a Mediterrania, conoixito como a Roca de Mónegue, u simplament A Roca, a on se troba o palacio.
* Montcarles, a prencipal aria residencial y hotelera con o Casino de Montcarles en l'este y nord-este.
* La Condamina, a sección nord-ueste d'a que fa parti l'aria portuaria.

As tres municipalidaz fuoron fusionatas en 1954 (dimpués de cuantas acusacions que deciban que o Gubierno yera actuando d'alcuerdo con o lema «Divide y vencerás»), manimenos tornoron a deseparar-se dimpués, encara que ista vegata con a categoría de barrios:

* Fòntvièlha, fue creyato como o 4 barrio, una aria construyita en Tierras ganatas a la mar (en a decada de 1970)
* Moneghetti, se convirtió en o cinqueno districto de Mónegue, creyato a partir d'una parte de La Condamina.
* Larvotto, segregato de Montcarles, estando o seiseno districto.
* La Rossa e Sant Roman, poseyendo Le Ténao, se convirtió en o seteno districto de Mónegue, creyato tamién a partir de Montcarles.

Dimpués, se creyoron os 3 zaguers barrios:

* Sant Miquel, segregata de Montcarles.
* La Còla, segregata de La Condamine.
* Las Reveras, nuevo districto monegasco, segregato de La Condamine. En iste districto se localiza o Chardín Exotico.

Un barrio adicional fue planyeato en nuevas tierras obtenitas a la mar, que serían rematatas ta o 2014. O prencipe Alberto II anunció en o suyo discurso de cabo d'anyo en 2009 que istos plans han quedato en suspenso debito a la situación economica actual.

Actualment, o prencipau ye dividito en 10 barrios (con os suyos respectives numeros oficials: a *Le Portier*, o barrio proposato, le fue asignato o numero 11.

Por motivos estatisticos, os barrios de Mónegue son dividitos en 173 manzanas (*îlots*), comparables con os bloques censals en Estaus Unius.

## Esporte

### Instalacions esportivas
Per las reducidas dimensions d'o país no existen grans infrastructuras esportivas exceptuando lo Estadio Luis II, tamién i hai un chicot espacio dedicau a la natación conoixiu como Estadio Nautico Rainiero III.

### Competicions esportivas
En Mónegue destaca a organización de tres competicions esportivas que tienen relevancia mundial o Rally de Montecarlo, o Gran Premio de Mónegue de Formula 1 y o Masters de Montecarlo, en istos d'os zaguers destaca que amás de competir los millors esportistas d'estes esportes, son escayecimientos socials en o cual personas importants como interpresarios, esportistas, modelos y chent de l'alta sociedat mundial acuden a estes eventos.

### Chuegos Olimpicos

*  en os Chuegos Olimpicos.

## Referencias

## Vinclos externos

* Sitio web oficial de Turismo.
*  Sitio web oficial en francés. 
*  Sitio web oficial en anglés.